Tale+til+avgangsklasse

__**Tale til avgangsklasse**__

Kjære elever, foreldre, lærere og personal ved Bagn videregående skole. Kjære alle sammen. I dag er dagen kommet, i dag skal jeg som rektor sende nok ett kull med elever @ut i den store verden.

Dere er nå ferdig med grunnskolen og videregående. Dere har fullført et 13 år langt skoleløp. Gratulerer!Jeg må @takke dere alle for disse tre årene. Det har vært verdifulle øyeblikk, og jeg har som rektor gjort meg erfaringer jeg ikke ville vært foruten. Jeg vil rette en spesiell takk til dette årets elevrådsleder Ida Strand. Vi har gjennom året hatt et tett samarbeid og med elevrådet i ryggen har du gjort en strålende innsats. Videre vill jeg takke arrangementgruppa og solidaritetsgruppen som begge har gjennomført vellykkede arrangementer på skolen.

Vi på Bagn har kun hatt gleden av å kjenne dere de tre siste årene hvor dere har gått her, men det er interessant å se hvordan ett menneske utvikler seg i løpet av 13 års skolegang. Noen husker kanskje sin første skoledag. Man hadde gledet seg hele sommeren. 6 år gammel, forventningsfull og totalt uvitende om hva du har i møte. De første årene er mye lek, og trivsel og mange assosierer barneskoleårene som år med frihet og trygge rammer.

Så er du blitt 13, og dine 7 år på barneskolen er fullført. Du skal begynne på ungdomsskolen. For mange er overgangen fra barneskolen til ungdomsskolen vanskelig. Det stilles større krav, du skal prestere og læreren vurdere. De tre årene på ungdomsskolen er også for mange en indre kamp. Hvem er jeg? Hvem vil jeg være? Hvilke krav stiller jeg til meg selv og hvilke forventninger har de andre til meg. Både sosialt og faglig. Det er en klisje, men for mange handler ungdomsskolen om å finne seg selv. Å skape en identitet.

Så valgte dere studieløp og startet her hos oss. På Bagn videregående skole. Noen som selvstendige individer, andre mer usikre. Noen hadde klare fremtidsplaner og ambisjoner, andre hadde nok med å ta en dag om ganger. Noen har hatt drøssevis med motivasjon, og timene har gått som en lek. Resultatene på prøver og eksamener kunne ikke vært bedre. Mens andre har kjempet seg opp morgen etter morgen. Forsøkt å finne verdi og mening med studieretningen og fagene. Opplevde motgang, men trosset den. Dere har alle vært i utvikling og jeg kan i dag si, når jeg ser på dere i salen at jeg som rektor er stolt. Dere er en gjeng med ambisjoner, mål, lidenskap, humor, talent, livsgnist og drømmer.

Til dere alle: Gratulerer så mye, dere har klart det.

I dag står dere ved ett veiskille. Noen har sikkert gledet seg til dette, mens andre gruer seg. Noen av dere vet godt hvor veien går videre. Andre har en viss fornemmelse om retning. Mens noen av dere vil stå ved dette veiskillet en stund å tenke. Uansett hva dere velger så er en ting sikkert - tiden dere har foran dere bærer på uendelig mange muligheter. Bruk de!

Det blir naturlig å trekke frem 22. Juli som en tragedie som også har preget deres siste år her på skolen. Aldri har vi vært vitne til ett slikt angrep på det norske demokrati. Og vi skulle så gjerne vært foruten det. Ett angrep på ressurssterke ungdom, med egne meninger. Ett angrep på hele Norges ungdom, ett angrep på det vi står for. Vårt demokratiske Norge.

Å se hvordan landet reiste seg fra den kollektive sorgen var stort. Vi hevet oss over sinnet og bitterheten som kokte på underflaten. Vi stod sammen, som den lille sammensveisede nasjonen vi er.

Vår kjærlighet overvant hans hat, og vår felles stemme var klar: Vårt budskap om fred og demokrati vil aldri noe menneske kunne rokke ved. Norge er vårt land, og friheten er vår.

Friheten er din, kjære ungdom. Bruk den! - Våg å lev, våg å drømme, ha dine egne meninger, å våg å stå opp for dem. Den ansvarlige for 22. Juni ønsket å skape endring. Vi endret oss, men ikke slik han ønsket. Vi svarte hans feige angrep med mer demokrati, mer felleskap og større rom for meninger. Ingen av ungdommene på Utøya skal dø forgjeves, det er ditt og mitt ansvar. Bruk friheten!

"Please dont wait. The universe wont."

Dette er ordene applegründeren Steve Jobs tok i sin munn ved sin egen avgangstale. Mest sannsynlig fullstendig uvitende om at han en dag ville ende opp som en av de mest berømte gründere i verden. Det jeg tror Jobs mener med dette er at man vil måtte ta noen sjanser i livet. Man må våge for å vinne. I november i fjor tapte Steve Jobs kampen mot kreften. Men han vil alltid bli husket som den fremgangsrike gründeren han var. Han uttalte engang:

“Being the richest man in the cemetery doesn't matter to me. Going to bed at night saying we've done something wonderful, that's what matters to me.”

Jeg håper hver eneste en av dere i salen kan få kjenne på det Jobs beskriver i sitatet. At dere fyller dagene deres med det som dere anser som verdifullt.

Mitt ønske for avgangsklassen på Bagn Videregående skole 2012 er at dere vil få mange kvelder hvor dere ligger i sengen og tenker som Steve Jobs: I dag har jeg gjort noe fantastisk.

@Kilder for språklige virkemidler